
**ROMÂNIA**

**JUDEȚUL HARGHITA**

**COMUNA LUETA**

**Consiliul Local al comunei Lueta**

**Hotărârea nr. 2 / 2022**

privind implementarea proiectului ”ACHIZIȚIONARE DE ECHIPAMENTE PENTRU ÎMBUBNĂTĂȚIREA SERVICIILOR PUBLICE LOCALE ÎN COMUNA LUETA JUDEȚUL HARGHITA”

Consiliul Local al comunei Lueta întrunit în ședință extraordinară în data de 14.01.2022.

Având în vedere:

* Proiectul de hotărâre nr. 2/2022 cu privire la implementarea proiectului ”ACHIZIȚIONARE DE ECHIPAMENTE PENTRU ÎMBUBNĂTĂȚIREA SERVICIILOR PUBLICE LOCALE ÎN COMUNA LUETA JUDEȚUL HARGHITA”
  + - * Referatul de aprobare nr.2/2022 al Primarului Comunei Lueta, cu privire la implementarea proiectului ”ACHIZIȚIONARE DE ECHIPAMENTE PENTRU ÎMBUBNĂTĂȚIREA SERVICIILOR PUBLICE LOCALE ÎN COMUNA LUETA JUDEȚUL HARGHITA”
* Raportul de specialitate nr.2/2022 al secretarului general al comunei Lueta;
* *Avizul favorabil* al Comisiei de specialitate pentru activități economico – financiare și activități amenajarea teritoriului și urbanism, juridică și disciplină al Consiliului Local al Comunei Lueta;
* Prevederile Ghidului solicitantului M1\_B6 versiune 5/2021 publicat de Asociația GAL Homorod-Kukullo LEADER

În conformitate cu prevederile:

* art. 120 și art. 121 alin. (1) și (2) din Constituția României, republicată;
* art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
* art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
* art. 20 și 21 din Legea cadru a descentralizării nr. 195/2006;
* art. 36 alin. (2) lit. b) și d) din Legea administrației publice locale nr. 215/2001, republicată, cu modificările și completările ulterioare;
* Legea nr. 273/2006 privind finanțele publice locale, cu modificările și completările ulterioare;

Ținând seama de prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, precum și de prevederile art. 7 alin. (1) si alin.(2) din Lege nr. 52/2003 privind transparența decizională,

În temeiul prevederilor art. 129 alin. (1), alin. (2) lit. b), alin. (4) lit. d), art. 139 alin.(3) lit. c) și art. 196, alin( 1) lit. a din Ordonanța de Urgență nr. 57/2019 privind Codul administrativ cu modificările și completările ulterioare;

**H O T Ă R Ă Ș T E :**

**Art.1** Se aprobă implementarea proiectului, ”ACHIZIȚIONARE DE ECHIPAMENTE PENTRU ÎMBUBNĂTĂȚIREA SERVICIILOR PUBLICE LOCALE ÎN COMUNA LUETA JUDEȚUL HARGHITA” denumit în continuare Proiectul.

**Art. 2.** Cheltuielile aferente Proiectului se prevăd în bugetul local pentru perioada de realizare a investiției, în cazul obținerii finanțării prin Programul Național de Dezvoltare Rurală - P.N.D.R. - AXA LEADER, Submăsura 19.2 potrivit legii.

**Art. 3.** Autoritățile administrației publice locale se obligă să asigure veniturile necesare acoperirii cheltuielilor de mentenanță a investiției pe o perioadă de minimum 5 ani de la data efectuării ultimei plăți în cadrul Proiectului.

**Art. 4.** Numărul locuitorilor, și operatorilor economici deserviți de proiect, după caz, precum și caracteristicile tehnice ale Proiectului sunt cuprinse în anexă, care face parte integrantă din prezenta hotărâre.

**Art. 5.** Reprezentantul legal al comunei este, potrivit legii, primarul acesteia, în dubla sa calitate și de ordonator principal de credite, sau administratorul public al comunei.

**Art. 6.** Aducerea la îndeplinire a prezentei hotărâri se asigură de către primarul comunei Lueta, județul Harghita.

**Art. 7.** Prezenta hotărâre se comunică, prin intermediul secretarului comunei Lueta, în termenul prevăzut de lege, primarului comunei Lueta și Instituției Prefectului – județul Harghita și se aduce la cunoștință publică prin afișarea la sediul primăriei, precum și pe pagina de internet www.lovetekozseg.ro.

Lueta, la 14.01.2022.

Președinte de ședință Contrasemnează pentru legalitate GYÖRGYLŐRINCZ Ernő Secretarul general al Comunei Lueta ORBÁN Ernő

*Această hotărâre a fost aprobată de Consiliul Local Lueta, cu respectarea prevederilor art. 139 alin. (3) din Ordonanța de Urgență nr. 57/2019 privind Codul administrativ; cu* ***12*** *voturi pentru,* ***0*** *voturi împotrivă,* ***1*** *abținere.*